STARK ออกหุ้นกู้ อายุ 2 ปี ดอกเบี้ย 3.90-4.10% ขายรายใหญ่-สถาบัน
STARK เตรียมออกหุ้นกู้ อายุ 2 ปี ดอกเบี้ย 3.90-4.10% ชำระดอกเบี้ยทุก ๆ 3 เดือน ขายรายใหญ่-สถาบัน เปิดจอง 2-7 มี.ค.นี้ หวังระดมทุนขำระหนี้แบงก์-ทุนหมุนเวียนธุรกิจ
STARK เตรียมออกหุ้นกู้ อายุ 2 ปี ดอกเบี้ย 3.90-4.10% ขายรายใหญ่-สถาบัน เปิดจอง 2-7 มี.ค.นี้
27 ม.ค. 2566

บริษัท สตาร์ค คอร์เปอเรชั่น จำกัด (มหาชน) หรือ STARK เปิดเผยว่า บริษัทเสนอขายหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้หุ้นกู้บริษัท ครั้งที่ 1/2566 ครบกำหนดไถ่ถอนปี พ.ศ. 2568 อายุ 2 ปี อัตราดอกเบี้ยคงที่ร้อยละ 3.90-4.10 ต่อปี ชำระดอกเบี้ยทุก ๆ 3 เดือน ตลอดอายุหุ้นกู้เสนอขายให้แก่ผู้ลงทุนสถาบัน และผู้ลงทุนรายใหญ่ ระหว่างวันที่ 2, 3 และ 7 มีนาคม พ.ศ. 2566
ผู้จัดการการจัดจำหน่ายหุ้นกู้ ได้แก่ ธนาคารกสิกรไทย (รวมถึง บล.กสิกรไทย), ธนาคารซีไอเอ็มบี ไทย ธนาคารยูโอบี, บล. เมย์แบงก์ (ประเทศไทย), บล.หยวนต้า (ประเทศไทย), บล.บียอนด์อันดับความน่าเชื่อถือของผู้ออกหุ้นกู้ “BBB+” แนวโน้มอันดับเครดิต “stable” โดยบริษัท ทริสเรทติ้ง จำกัด เมื่อ วันที่ 23 ธันวาคม พ.ศ. 2565
บริษัทจะนำเงินไปใช้ชำระสินเชื่อธนาคารของบริษัทหรือบริษัทในกลุ่ม และ ใช้เป็นเงินทุนหมุนเวียนในกิจการ หรือชำระคืนหุ้นกู้เดิม หรือตั๋วแลกเงิน ทั้งนี้ระยะเวลาที่ใช้ภายในปี 2566